open-index/open-wikipedia-markdown huggingface dataset:
יאטרוגני

**יאטרוגני** (או **יַטְרוֹגֵנִי,** על פי האקדמיה ללשון העברית: **טִפּוּלָנִי**) הוא מונח המתאר השפעות בריאותיות שליליות הנגרמות כתוצאה מטיפול רפואי. 

בעוד שבדרך כלל המונח יאטרוגני שמור לתוצאות מזיקות של טיפולים בידי רופאים, ניתן להשתמש במונח גם ביחס לפעולות על מקצועות טיפוליים אחרים, כגון פסיכולוגים, מרפאים, רוקחים, אחיות, רופאי שיניים ואחרים. זאת ועוד, מחלות יאטרוגניות אינן מוגבלות לרפואה המערבית, ואף רפואה אלטרנטיבית (או רפואה משלימה) עשויה להיות מקור לנזקים יאטרוגניים.

## היסטוריה
מקור המונח מיוונית: ἰατρός, יאטרו - "מרפא"; γένεσις, גנסיס, "מקור". פירושו המילולי הוא "נגרם על ידי המטפל", ובמשמעותו המקורית עשוי להתפרש כהשפעות חיוביות או שליליות של המטפל.

מאז ימי היפוקרטס ידוע כי למרפא קיים פוטנציאל לגרימת נזק. הציווי העתיק "ראשית, אל תגרום נזק" (בלטינית: primum non nocere) הוא אחד מן העקרונות הבסיסיים של האתיקה הרפואית. מחלה יאטרוגנית או מוות שנגרם כתוצאה מטיפול רפואי, בין אם כתוצאה מרשלנות או כתוצאה מטעות מצידו של המטפל, זכתה לסנקציות עונשיות בתרבויות רבות.

הפילוסוף איוואן איליץ' הרחיב בספרו "נקמת הרפואה" את המונח יטרוגניות, מנקודת מבט סוציולוגית, לשלושה סוגים:
* יאטרוגניות קלינית - מחלה או טראומה כתוצאה מטיפול רפואי
* יאטרוגניות חברתית - פגיעה בבריאות הציבור כתוצאה מתהליכי מדיקליזציה בחברה בהובלת אנשי וגופי רפואה
* יאטרוגנויות תרבותית - פגיעה בדרכים המסורתיות להתמודדות עם מחלה ומוות, גם כן כתוצאה ממדיקליזציה של החיים

עם עליית הרפואה המדעית במאה ה-20, הייתה ציפייה כי הרפואה תשכיל להימנע במידה רבה יותר ממקרי מחלה או מוות יאטרוגניים. אמצעי החיטוי, ההרדמה, האנטיביוטיקה ושיטות ניתוח ממשיכים להתפתח במטרה להפחית השפעות ומקרי מוות יאטרוגניים.

## מקורות של נזקים יאטרוגניים
קיימים מקורות רבים לנזקים יאטרוגניים, ביניהם:
* טעות רפואית
* כתב יד בלתי קריא במרשמי תרופות
* תופעות לוואי של תרופות
* שימוש יתר בתרופות המוביל להתפתחות חיידקים עמידים לאנטיביוטיקה
* שימוש בטיפולים בלתי מוכחים
* אבחנה מוטעית
* אי מתן משקל נאות לתלונות החולה באשר להשפעה שלילית של הטיפול
* זיהומים חיידקיים הנגרמים במהלך אשפוז
* עינויים רפואיים
* ניסויים בלתי אתיים בבני אדם
* מחלות של רופאים הפוגעות באיכות הטיפול (נדיר ביותר)

תוצאות יאטרוגניות אינן נגרמות בהכרח כתוצאה מטעויות רפואיות בטיפול. לעיתים תופעות לוואי המהוות חלק מאופיו של הטיפול גורמות לתוצאות היאטרוגניות. לדוגמה, טיפול ברדיותרפיה או כימותרפיה, הנדרשים לאור מצבו של החולה, עלולים לגרום לנשירת שיער, לאנמיה, הקאות, בחילות, נזק מוחי ועוד.

קיימים מקרים שבהם התוצאות היאטרוגניות נגרמות עקב רשלנות, או נוהלי טיפול פגומים, כך למשל במקרים שבהם ניתן לחולה מרשם שגוי המחמיר את המחלה, עקב כתב יד בלתי ברור.  אחת התופעות היאטרוגניות הנפוצות יותר נגרמת עקב ההשפעה ההדדית של צירוף של תרופות. אלה הם מקרים שבהם הרופא איננו בודק את כל התרופות שהחולה מקבל, בטרם ירשום לו תרופה נוספת. כך נוצרים מצבים שבהם נטילת שתי תרופות שונות גורמת לביטול הדדי של השפעותיהן בגוף החולה, או להגברה בלתי רצויה של השפעותיהן. תופעות אלה גורמות למקרים רבים של תחלואה ותמותה. תרופות אף עלולות לגרום לחולה לתגובות אלרגיות.

## ראו גם
* רשלנות רפואית

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:רפואה
סטופה

ממוזער|שמאל|300px|תבליט בסטופה מהמאה הראשונה או השנייה
ממוזער|שמאל|300px|סטופה בסקוטלנד.
**סְטוּפָּה** (סנסקריט: **स्तूप**; מילולית, "ערימה") היא מבנה מקודש המכיל על פי האמונה שרידים או אפר של בודהה, של אחד מתלמידיו או של תלמידי תלמידיו.

## מקור
על פי המסורת, אחרי מותו של בודהה חילקו את שרידיו לשמונה חלקים, כמספר נתיבי הדרך המתומנת הנאצלת, וכל חלק נשלח למקום שונה, שם נטמן. מעל כל שריד נבנתה סטופה.

בשנים שחלפו מאז נבנו עוד אלפי סטופות. חלק מהסטופות קטנות, ואחרות, גדולות יותר, מהוות מקום התכנסות למאמינים ובהן יהיה לרוב צ'אטיה (אולם מבואה). 

הסטופות שבהן מאמינים שקבורים שרידיו של בודהה הפכו לאתרי עלייה לרגל. עולי הרגל המגיעים למקום נוהגים להקיף את המבנה עם כיוון השעון מהכותל המזרחי – המסמל את הלידה (זריחה), ממנו לדרומי – המסמל את ההארה, למערבי – המסמל את הידע, ולבסוף לצפוני (חשיכה) – המסמל את המוות. בחלק מהסטופות ציורי קיר המתארים מצבים אלו.

הסטופה נקראת בשמות שונים בארצות שונות: צ'אדי, דאגובה בסרי לנקה, צ'ורטאן בטיבט, ופגודה ביפן.

## סטופת קרח
ממוזער|בצד שמאל של התמונה שתי סטופות קרח
עקב התחממות הגלובלית מצטמצמים הקרחונים המספקים מים לחבל לדאק Ladakh שבצפון הודו, ובכך נפגעת תפוקת המים מהם. כפרים שונים החלו ליצור סטופות עשויות קרח  בצורה מלאכותית, על מנת שיספקו מים אף עד לשלהי הקיץ. בחלק מהסטופות אף נחצבו מקדשים.

## גלריה

## קישורים חיצוניים

* 
* 

## הערות שוליים

קטגוריה:בודהיזם
קטגוריה:טיפוסי מבנים
קטגוריה:מבני דת
קטגוריה:מקדשים בודהיסטיים
מסת אם

[שמאל|ממוזער|250px|קוביות של [פיריט משובצות במסת־אם]]
**מסת־אם** או **מטריקס** של סלע היא מונח בגאולוגיה המתאר את מסת החומר הבנוי מגרגירים דקים שבו משובצים גרגרים (או גבישים) גדולים בהרבה.

מסת־האם של סלע יסוד בנויה מגבישים זעירים, לעיתים מיקרוסקופיים, שבהם משובצים גבישים גדולים בהרבה המכונים פנוקריסטים. מרקם פורפירי זה מאפיין מצב שבו המגמה מתקררת בכמה שלבים. לדוגמה, באנדזיט פורפירי משובצים פנוקריסטים גדולים של פלגיוקלז במסת־אם דקת־גרגיר. בדרום אפריקה כורים את רוב היהלומים מתוך מסת־אם של קימברליט, סלע דמוי חרסית שעברה בליה, המכונֶּה "קרקע צהובה".

מסת־האם של סלעי משקע הוא חרסית דקת־גרגיר או טין שבו משובצים גרגרים גדולים יותר.

קונגלומרט וברקציה הם שני סוגים של סלעי משקע השייכים לקבוצת הגודל המכונה **רוּדיטים**, שבה גודל הגרגר גדול מ-2 מילימטר. סלעים אלו נהוג למיין בכמה שיטות, כשאחת מהן היא על פי אחוז מסת־האם מכלל הסלע. לשיטה נוספת למיון סלעים אלה, המתבססת על יחסי הגודל שבין השברים הבונים את הסלע, יש קשר ישיר לאחוז מסת־האם בסלע. אם כל השברים הם באותו גודל הסלע נקרא **ממוין היטב** (well-sorted), ואם יש גדלים רבים הוא **ממוין רע** (ill-sorted). בדרך כלל סלע ממוין היטב יכיל מעט מסת־אם, בעוד שאחוז מסת־האם בסלע ממוין רע יהיה גבוה יותר.

## קישורים חיצוניים

* 

קטגוריה:פטרולוגיה
סלפית

**סלפית** (בערבית: **سلفيت**) היא עיירה פלסטינית בהרי שומרון, ברשות הפלסטינית ושטח A, ומשמשת כבירת נפת סלפית. סלפית סמוכה לעיר אריאל, ונמצאת כ-3 ק"מ מדרומה. רוב תושביה עוסקים בחקלאות, בעיקר בגידולי זיתים, ענבים ותפוחים.

בסלפית נמצאת האוניברסיטה הפתוחה אל-קודס, בית חולים ע"ש יאסר ערפאת, ותחנת משטרה נפתית.

בשנת 2012, החליטה הרשות הפלסטינית לספח את הכפר לעיירה סלפית והוא מקבל ממנה את כל השירותים המוניציפליים.

## היסטוריה
סלפית נזכרת בספרי מס עות'מאניים משנת 1596. באותו זמן נרשמו בה 118 משפחות ו-2 רווקים, כולם מוסלמים.

במאות ה-18 וה-19, תחת שלטון האימפריה העות'מאנית, סלפית הייתה אחד מהמרכזים הראשיים בחבל הארץ שנקרא "ג'וֹרַת עַמְרַא" או "בילאד ג'מאעין," החופף במידה ניכרת את נחלת שבט אפרים המקראית. אזור זה היה על התפר שבין הרי יהודה והרי השומרון, והוא סבל מחוסר יציבות פוליטית עקב הגירת שבטים ותחרות מתמדת בין משפחות תקיפות על גביית מיסים בשם השלטונות העות'מאניים.

בסקר הקרן לחקר ארץ ישראל משנת 1882 מתוארת העיירה כמוקפת כרמי זיתים. בשנות ה-50 של המאה ה-20 הייתה סלפית מעוז המפלגה הקומוניסטית הפלסטינית. לאחר מלחמת ששת הימים יצאו תושבים רבים לעבוד בישראל ובהתנחלויות הסמוכות. בשנת 1978 הוקמה מצפון לסלפית ההתנחלות אריאל שהוכרזה עיר ב-1998. לצורך כך הופקעו מתחומי סלפית 3,500 דונם. האינתיפאדה הראשונה גבתה את חייהם של 7 תושבים. ב-1995 הייתה סלפית העיירה הראשונה שפינה צה"ל במסגרת יישום הסכם אוסלו ב'.

## דרכי הגעה
לסלפית מספר כניסות. מצפון-מערב קיימת כניסה מכביש 4775, מכיוון צומת אריאל. כניסה זו פתוחה באופן חופשי ומאפשרת כניסה ויציאה לעיר ללא כל הפרעה. דרך נוסף מצפון-מזרח מובילה לכיוון איסכאכא ויאסוף. דרך ממערב לכיוון בורוקין נסללה לאחרונה. גם ממזרח נסללו שתי כניסות חדשות מכיוון לובאן א-שרקיה. מדרום ישנן שתי דרכים המתחברות עם ח'רבת קיס ופרח'ה. כל הדרכים מפותלות והנסיעה בהן אורכת זמן רב.

## המתקן לטיהור שפכים
ב-2007 הסכימה הקרן הגרמנית KfW , המשקיעה בפיתוח תשתיות ברשות הפלסטינית, להקים עבור סלפית מתקן לטיהור שפכים, אך המנהל האזרחי לא אישר את הקמתו בתוואי המתוכנן בשטח C ודרש מעיריית סלפית להקים מתקן משותף לסלפית ולאריאל. הפלסטינים סירבו לבנות מתקן משותף בטענה שאריאל היא ישוב בלתי חוקי. הזיהום שנוצר מהביוב של שני היישובים הפך למטרד סביבתי ולמפגע בריאותי. לבסוף, בשנת 2015 אושרה ותוקצבה הקמת מתקן טיהור שפכים לאחר שנמצא פתרון אחר לביוב של אריאל.

## קישורים חיצוניים

* 
* מרכז המידע הלאומי הפלסטיני
* כיבוש מזהם כתבה של הטלוויזיה החברתית
* 

## הערות שוליים

קטגוריה:נפת סלפית
קטגוריה:השומרון: יישובים
קטגוריה:הרשות הפלסטינית: יישובים
קטגוריה:עיירות
מוסדות מאר אליאס

שמאל|ממוזער|250px|מבני המוסד
**מוסדות מאר אליאס** הם קבוצת מוסדות חינוך באעבלין, כפר ערבי בצפון ישראל ליד מצפה אביב ושפרעם. המוסדות, הכוללים גן ילדים, בית ספר יסודי, חטיבת ביניים, בית ספר תיכון ומכללת הנדסאים, נוסדו על ידי הארכיבישוף האב ד"ר אליאס שקור, המכהן כנשיא מוסדות מאר אליאס. החל משנת 2003 פועלת במסגרת המוסדות גם מכללה אקדמית.

תלמידי המוסדות הם ערבים ישראלים בני כל הדתות, ברובם מהגליל, ובחלקם גם מהמרכז והדרום.

## המוסדות
המוסד הראשון שהוקם היה גן הילדים. אחריו הוקם התיכון בתחילת שנות השמונים, בהמשך המכללה, בית הספר היסודי והעל יסודי ולבסוף האוניברסיטה קיבלה הכרה ב-2003.

### תיכון מאר אליאס
בתיכון מאר אליאס כ-1200 תלמידים מכל הגליל. תלמידי התיכון משתתפים בפרויקטים המקדמים דו-קיום בין ערבים ליהודים בישראל, וכן בין בני לאומים שונים ברחבי העולם.

התלמידים מתבקשים לבחור בתחילת כיתה י' התמחות באחד מהתחומים הנלמדים בתיכון. רשימת ההתמחויות המוצעות להם כוללת פיזיקה, ביוטכנולוגיה, אלקטרוניקה, מחשבים, כימיה, ביולוגיה, ספורט, איכות הסביבה, פסיכולוגיה ועוד.

### גן ילדים מרים בוארדי

גן הילדים נפתח בשנת 1968, והיה הראשון בכפר. הוא התחיל בחדר שינה ומשרד של הכומר אליאס שקור בזמנו, בזמן שהכומר ישן בחיפושית הצהובה. בשנת 1978 נבנה בניין בין 3 קומות לאכלס את גן הילדים הגדל. היום יש בו כ-200 ילדים בין הגילים שלוש לחמש.

### בית ספר יסודי מרים בוארדי

הילדים המסיימים את גן הילדים יכולים להמשיך ישירות לבית ספר היסודי, שבו לומדים כיום כ-400 תלמידים. בית הספר קיבל הכרה ממשלתית שנתיים לאחר תחילת פעולתו. בניין בית הספר היסודי והעל יסודי נבנה ליד התיכון.

### חטיבת ביניים של מרים בוארדי

בחטיבת הביניים לומדים כ-300 תלמידים, שחלקם הם מחוץ לכפר אעבלין.

### מכללת מאר אליאס להנדסאים

מטרת המכללה למלא את הפער הנוצר אחרי סיום התיכון לבין השתלבות בעבודה בחיים המעשיים. המכללה מעודדת את הסטודנטים להמשיך את לימודיהם האקדמיים באוניברסיטאות, וכוללת תחומים כגון מסחר, טכנולוגיה ושרות. במכללה לומדים כ-400 סטודנטים, והיא זכתה במספר תעודות הצטיינות.

### קמפוס מאר אליאס
בשנים 2003–2006 קמפוס מאר אליאס היה שלוחה של אוניברסיטת אינדיאנפוליס בארצות הברית, שבה למדו כ-200 סטודנטים. בהמשך הפך מיזם זה למכללת המוסד האקדמי נצרת.

## קישורים חיצוניים
* 

קטגוריה:רשתות בתי ספר בישראל
קטגוריה:תרבות ערבית בישראל
קטגוריה:אעבלין
רק אהבה תביא אהבה

**רק אהבה תביא אהבה** הוא אלבומה ה-11 של הזמרת שרית חדד אשר יצא לאור ב-11 במרץ 2003.

## הפקה
הסינגל הראשון מהאלבום היה "תהיה לי ראש הממשלה", אשר יצא בסמיכות לבחירות שהתקיימו לכנסת ה-16. הסינגל השני "קצת משוגעת" הפך מיד ללהיט וכבש את רשימות הפלייליסט.
שיר הנושא, היה בין ארבעת השירים שהגישה שרית חדד לוועדת האירוויזיון של הערוץ הראשון בשנת 2002. לבסוף השיר שנבחר לייצג את ישראל היה "נדליק ביחד נר" שהגיע למקום ה-12 בתחרות.

באלבום גם מופיע החידוש לשירה של דורית ראובני, "היום היום", שהוקלט במסגרת אירועי ההתרמה "יום טוב". בתגובה לחידוש זה הקליטה ראובני גרסה משלה לשיר "הייתי בגן עדן" מתוך אלבומה של חדד "כמו סינדרלה".

האלבום עובד והופק מוזיקלית על ידי שי ראובני, ושרית חדד הלחינה לאלבום שני שירים.

אמנים נוספים אשר תרמו את חלקם לאלבום: יואב גינאי, דודו ברק, העיתונאי ומנחה הטלוויזיה יאיר לפיד, שמעון בוסקילה, ירון כהן, סמדר שיר, צ'ולי זכאי, משה דץ ועוד.

האלבום נחשב לאחד האלבומים הנמכרים ביותר של חדד, ולאחד מהנמכרים ביותר בישראל כאשר נמכרו ממנו יותר מ-200,000 עותקים חוקיים בעמדות המכירה בישראל.

## רשימת רצועות

**משתתפים באלבום**:

* הפקה בפועל: אבי גואטה הפקות בע"מ
* עיבודים והפקה מוזיקלית: שי ראובני
* הפקת שירה וסאונד: יהודה תמיר
* קלידים: שי ראובני, בנצי מור, עמית הראל, יעקב למאי, אסף רון
* פסנתר: עמית הראל
* תופים: אשר פדי
* גיטרה בס: אבי יפרח
* גיטרות: אבי סינגולדה
* גיטרה 'מזרחית': יהודה קיסר, אריק כהן, מאיר רגב
* כלי הקשה: אורן בלבן, יהודה תמיר
* דרבוקות: רוני דדון, ישראל שובל, שרית חדד
* אקורדיון: בוריס אלייב
* חצוצרות: עדי מאירי
* כינור: ילמז טשצ'שמה
* זורנה: אמיר גבירצמן
* חלילים וסקסופון: ניצן עין הבר
* בוזוקי: אלקוס קונסטדטוס, אריס נחום
* טרומבון: שי דגן
* קולות: יהודה תמיר, דלית כהנא, איתי זילברשטיין
* קולות לשיר "היום היום": מקהלת "פרחי ירושלים", אלי פיניש ומריאנו אידלמן
* טכנאי אולפן ומיקסים: יהודה תמיר
* הוקלט באולפני אבי גואטה הפקות - 2003
* עריכה דיגיטלית: איציק פליבה - 'מסטר דיסק'

## נתוני מכירות

## קישורים חיצוניים

## הערות שוליים

קטגוריה:אלבומי שרית חדד
קטגוריה:אלבומים בעברית
קטגוריה:אלבומי פלטינה כפולה ומעלה בישראל
קטגוריה:אלבומי חברת אבי גואטה הפקות בע"מ
חגיגה (אלבום)

**חגיגה** הוא אלבומה ה-12 של הזמרת שרית חדד שיצא לאור ב-28 ביולי 2004 . מהאלבום יצאו 8 סינגלים לרדיו, ביניהם השירים "חגיגה", "הסוד" ו"בחום של תל אביב". ההפקה המוזיקלית של האלבום התחלקה ברובה בין 3 מוזיקאים: שי ראובני - שעיבד עד אז את רוב אלבומיה של חדד, יעקב למאי, והנרי, שגם כתב והלחין חלק נכבד מהשירים. "חגיגה" זכה להצלחה מסחרית, ולביקורות מצוינות ותוך חודשיים אושר על ידי אקו"ם שהאלבום מכר מעל 140,000 עותקים חוקיים.
כיום (2016), נתוני האלבום קובעים כי האלבום מכר 160,000 עותקים חוקיים.

אמנים נוספים אשר תרמו את חלקם לאלבום הם שלמה ארצי, עברי לידר, צביקה פיק, שמעון בוסקילה, אהוד מנור, סאבלימינל ועוד.

## רקע
האלבום תוכנן לצאת ב-9 במאי 2004. אך נדחה "לכל היותר" ל-20 ביוני 2004. ולבסוף יצא ב-28 ביולי 2004.

## הפקה
*הפקה ראשית: שרית חדד.
*הפקה מוזיקלית: הנרי, איתי זילברשטיין, מאיר עמר, יעקב למאי, שי ראובני, סאבלימינל והצל.
*הפקת שירה ועיבוד קולי: יהודה תמיר, רון תיכון,
*קולות רקע וליווי: מאיה אברהם, רון תיכון.
*מיקסים: הנרי, מאיר עמר, סימון ויינשטוק.
*תופים: אשר פדי, איתי זילברשטיין, מאיר עמר.
*בס: אבי יפרח.
*גיטרה: אבי סינגולדה, אריק כהן.
*קלידים ותכנותים: הנרי, עמית הראל, יעקב למאי, סאבלימינל והצל.
*כלי הקשה: יהודה תמיר, איתי זילברשטיין, מאיר עמר, אורן בלבן, גדי סרי.
*כלי מיתר: ילמז טשצ'שמה, פליקס מזרחי.
*דרבוקה: שרית חדד.
*הוקלט באולפנים: שיר, henreemusic ,A.G, עננה, תאקט-אדריכלי היפ הופ.
*יחסי ציבור: מירי בן-יוסף.

## רשימת רצועות

## סינגלים

## נתוני מכירות

## קישורים חיצוניים

## הערות שוליים

קטגוריה:אלבומי שרית חדד
קטגוריה:אלבומים בעברית
קטגוריה:אלבומי פלטינה כפולה ומעלה בישראל
קטגוריה:אלבומי חברת אבי גואטה הפקות בע"מ
The Velvet Underground and Nico

**The Velvet Underground and Nico** ("הוולווט אנדרגראונד וניקו") הוא אלבום הבכורה של הוולווט אנדרגראונד מ-1967, שנחשב לאחד מאלבומי הרוק החשובים והמשפיעים ביותר בהיסטוריה, על אף שנכשל במכירות לאחר יציאתו לאור וצונזר בתחנות הרדיו בשל הטקסטים השערורייתיים שלו.

האלבום הוקלט על ידי ההרכב המקורי של הוולווט אנדרגראונד, לו ריד, ג'ון קייל, סטרלינג מוריסון ומורין "מו" טאקר, ביחד עם הזמרת ניקו שצורפה להקלטות בעצתו של המנטור של הלהקה אנדי וורהול ושרה כסולנית מובילה בשלושה שירים וקולות רקע ב"Sunday Morning". ההקלטות מומנו על ידי וורהול ומנהל המכירות של קולומביה רקורדס נורמן דולף במטרה להציע את האלבום המוכן לחברת הקלטות גדולה. לאחר שנדחה בידי קולומביה, אטלנטיק רקורדס ואלקטרה רקורדס התקבל האלבום על ידי Verve רקורדס שבבעלותה של MGM רקורדס לאחר שזה מכבר החלה לעסוק בז'אנר הרוק האלטרנטיבי. השיר "Sunday Morning" היה האחרון שהוקלט בהפקה מקצועית ומלוטשת יותר משאר שירי האלבום שהותאמה במיוחד להשמעתו ברדיו כסינגל מייצג. "I'm Waiting for the Man" ,"Venus in Furs" ו-"Heroin" הוקלטו מחדש בידי מפיק האלבום טום וילסון שלדעתו גרסתם המקורית הייתה מחוספסת מדי.

האלבום זוכה לעיתים לכינוי "אלבום הבננה" בשל תדפיס הבננה שהכין וורהול עבור עטיפתו. הגרסאות המוקדמות של העטיפה הזמינו את רוכש האלבום "לקלף באיטיות ואז לראות" ("Peel slowly and see"), כאשר קילוף השכבה העליונה חשף תדפיס של בננה מקולפת בצבע עור גוף.

השיר "I'm Waiting for the Man" מתאר אדם הממתין לסוחר ההרואין שלו בהארלם וכולל נגינת פסנתר דומיננטית של ג'ון קייל. "Heroin" האוונגרדי מתאר אף הוא שימוש והתמכרות להרואין (ריד היה מכור כבד להרואין בעת כתיבתו). המבקר מארק דמינג כתב כי "למרות שקשה לומר שהשיר מעודד צריכת סמים, הוא גם אינו מגנה אותה באופן ברור, מה שהפך אותו לבעייתי אפילו יותר בעיניהם של מאזינים רבים". השיר מתחיל בקצב איטי וקיצבו מתגבר באיטיות כשהוא מדמה את תחילת השפעתו של הסם על המשתמש, עד הוא הופך להיות רועש מאוד בסיועה של נגינת ויולה פרועה ושרקנית של קייל. השיר חוזר לקצב בו התחיל וחוזר על התהליך פעם נוספת לפני שהוא מסתיים. "The Black Angel's Death Song" והשיר החותם "European Son" נחשבים לאוונגרדיים אפילו יותר, עם נגינת ויולה אלקטרונית חורקת ופרצים רעשניים של צלילי משוב (פידבק) ברקע. 

השיר "Venus in Furs" עוסק בסאדומאזוכיזם, BDSM ושליטה. השיר הושפע מספרו בעל אותו השם של לאופולד פון זאכר-מאזוך וכולל נגינת ויולה קקופונית של קייל.

מתוך "The Black Angel's Death Song", המהווה דוגמה טובה למילות השירים מעוררות המחלוקת יחסית לאותה התקופה של הלהקה:
:גורלו נפרש על גבי מגש למספר עצום של אפשרויות
:מהן היה עליו לבחור, מה היה לו להפסיד
:לא מדינה עטופת תרדמת ורדופת רוחות רפאים
:בה התייפח גם התייפח המלאך השחור.

## רשימת השירים
:כל השירים מאת ריד אלא אם כן מצוין אחרת.
# Sunday Morning - 2:56 (ריד, קייל)
# I'm Waiting for the Man - 4:39
# Femme Fatale - 2:38
# Venus In Furs - 5:12
# Run Run Run - 4:22
# All Tomorrow's Parties - 6:00
# Heroin - 7:12
# There She Goes Again - 2:41
# I'll Be Your Mirror - 2:14
# The Black Angel's Death Song - 3:11 (ריד, קייל)
# European Son - 7:46 (ריד, קייל, מוריסון, טאקר)

## ראו גם
* 1967 במוזיקה

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אלבומי בכורה מ-1967
קטגוריה:אלבומי הוולווט אנדרגראונד
קטגוריה:אלבומים באנגלית
קטגוריה:אלבומים משותפים
ביל וולטון

**ויליאם (ביל) ת'אודור וולטון השלישי** (באנגלית: **William Theodore "Bill" Walton III**; 5 בנובמבר 1952, לה מסה, קליפורניה – 27 במאי 2024) היה כדורסלן אמריקאי ששיחק בעמדת הסנטר.

## ביוגרפיה
וולטון החל את הקריירה המקצוענית שלו ב- לאחר קריירת קולג'ים מפוארת במהלכה נבחר שלוש פעמים לכדורסלן השנה במכללות וזכה באליפות המכללות עם UCLA. נבחר במקום הראשון בדראפט על ידי פורטלנד טרייל בלייזרס, אך בשנתיים הראשונות שלו כשחקן מקצועני סבל מפציעות רבות ושיחק מעט. עונת  הייתה עונת השיא של וולטון ואחת הבודדות במהלך הקריירה שלו שבה לא הוגבל בשל פציעות. בעונה זו זכתה פורטלנד באליפות ה-NBA לאחר שגברה על הלוס אנג'לס לייקרס והפילדלפיה 76' הפייבוריטיות. וולטון נבחר ל-MVP של סדרת הגמר, ובעונה הבאה ל-MVP של העונה הסדירה. לקראת סוף העונה נפצע שוב וחיסל את סיכוייה של פורטלנד לאליפות נוספת.
וולטון הפצוע הועבר ללוס אנג'לס קליפרס ושוב לבוסטון סלטיקס, שם זכה, ב-, לעונה נוספת נטולת פציעות, בה זכה בתואר השחקן השישי של העונה ובאליפות כמחליף לגבוהים קווין מקהייל ורוברט פאריש. 
פציעות חוזרות ונשנות אפיינו את שנותיו האחרונות עד , בה פרש סופית. 

ביל וולטון מחזיק בשיא של עשיית הכי הרבה דאבל-דאבל ברצף מתחילת העונה כשהוא עשה 34 כאלה ברצף  

ביל וולטון נחשב לאחד הסנטרים המוסרים הטובים בתולדות הכדורסל, אם לא הטוב שבהם. הוא נחשב לשחקן הגנה מצטיין, והקבוצות אותן הוביל התאפיינו בקבוצתיות ואינטליגנציית משחק מעולה. ב-1993 הונצח בהיכל התהילה של הכדורסל וב-1996, לרגל ציון 50 שנה להקמתה של ה-NBA, נבחר לאחד מ-50 השחקנים הגדולים בתולדות ה-NBA.

בשנותיו האחרונות שימש וולטון כפרשן ברשתות NBC, ABC ו-ESPN. 

בנו, לוק וולטון, שיחק בקבוצת לוס אנג'לס לייקרס, איתה זכה באליפויות בעונות  ו-, ובקליבלנד קאבלירס.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

* 

* 

קטגוריה:אמריקאים ילידי קליפורניה
קטגוריה:פרשני כדורסל אמריקאים
קטגוריה:כדורסלני נבחרת ארצות הברית
קטגוריה:כדורסלנים אמריקאים
קטגוריה:כדורסלני אוניברסיטת קליפורניה בלוס אנג'לס
קטגוריה:כדורסלני פורטלנד טרייל בלייזרס
קטגוריה:כדורסלני סן דייגו קליפרס
קטגוריה:כדורסלני לוס אנג'לס קליפרס
קטגוריה:כדורסלני בוסטון סלטיקס
קטגוריה:זוכי פרס ה-MVP של העונה הסדירה ב-NBA
קטגוריה:משתתפי משחק האולסטאר של ה-NBA
קטגוריה:היכל התהילה של הכדורסל: כדורסלנים
קטגוריה:זוכי פרס ה-MVP של סדרת הגמר ב-NBA
קטגוריה:זוכי פרס ג'יימס סאליבן
קטגוריה:כדורסלנים ב-NBA שגופייתם הופרשה
קטגוריה:בחירות דראפט של פורטלנד טרייל בלייזרס
קטגוריה:קליפורניה: כדורסלנים
קטגוריה:חברי היכל התהילה של כדורסל המכללות
קטגוריה:אמריקאים שנולדו ב-1952
קטגוריה:אמריקאים שנפטרו ב-2024
בישופסוורדה

**בישופסוורדה** (בגרמנית: **Bischofswerda**; בלוזטית: **Biskupicy**) היא עיר קטנה במחוז באוצן במדינת סקסוניה שבגרמניה. העיר ממוקמת על גדות נהר ווסניץ, 33 ק"מ מזרחית לבירת המדינה דרזדן. בדצמבר 2005 מנתה אוכלוסיית העיר 11,605 תושבים.

אוטו פון ביסמרק קיבל מהעיר אזרחות של כבוד בשנת 1891.

## קישורים חיצוניים

* 

קטגוריה:סקסוניה: ערים
רוברט פאריש

**רוברט לי פאריש** (אנגלית: **Robert Lee Parish**, נולד ב-30 באוגוסט 1953 בלואיזיאנה שבארצות הברית) הוא כדורסלן עבר אמריקאי ששיחק בעמדת הסנטר בליגת ה-NBA. פאריש החזיק בשיא NBA למספר המשחקים הרב ביותר (1,611) (שיא שנשבר ע"י לברון ג'יימס בעונת 2025-2026) ושני רק לוינס קרטר במספר העונות כשחקן פעיל ב NBA (21 לעומת 22 של קרטר).

## קריירת משחק
רוברט פאריש שיחק בזמן לימודיו העל-תיכוניים במסגרת מכללת סנטנרי. הוא החל את הקריירה המקצועית שלו בקבוצת גולדן סטייט ווריורס בשנת 1976, ובשנת 1980 עבר לבוסטון סלטיקס. הוא שיחק 12 עונות רצופות לצד קווין מקהייל ולארי בירד, שיחד היוו את מה שנחשב עד היום ל הטוב בתולדות הכדורסל. יחד זכו בשלוש אליפויות.

לאחר פרישת שני חבריו, שיחק פאריש בשארלוט הורנטס ובשיקגו בולס, איתה זכה באליפות נוספת ב-1997 כשחקן ספסל. לאחר עונה זאת פרש מכדורסל.

פאריש זכה לכינוי "הצ'יף", על שמה של דמות סטואית בסרט זוכה פרס האוסקר "קן הקוקייה". הוא נבחר תשע פעמים להשתתף במשחק האולסטאר.

ב-1996, לרגל ציון 50 שנה להקמת הליגה, נבחר פאריש לאחד מ-50 השחקנים הגדולים בתולדות ה-NBA.

## סטטיסטיקות הקריירה

### בעונה הסדירה של ה-NBA

### בפלייאוף ה-NBA

## קישורים חיצוניים

* רוברט פאריש באתר ה-NBA

קטגוריה:אמריקאים ילידי לואיזיאנה
קטגוריה:שריבפורט: אישים
קטגוריה:כדורסלני בוסטון סלטיקס
קטגוריה:כדורסלני גולדן סטייט ווריורס
קטגוריה:כדורסלני שארלוט הורנטס
קטגוריה:כדורסלני שיקגו בולס
קטגוריה:היכל התהילה של הכדורסל: כדורסלנים
קטגוריה:משתתפי משחק האולסטאר של ה-NBA
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלנים ב-NBA שגופייתם הופרשה
קטגוריה:בחירות דראפט של גולדן סטייט ווריורס
קטגוריה:לואיזיאנה: כדורסלנים
קטגוריה:חברי היכל התהילה של כדורסל המכללות
קטגוריה:כדורסלני אוניברסיטאות ומכללות בארצות הברית
קטגוריה:אמריקאים שנולדו ב-1953
אמרי טביליסי

**אמֶרי טביליסי** (בגאורגית: **ამერი თბილისი**) הוא מועדון כדורגל מהעיר טביליסי, בירת גאורגיה. המועדון נוסד בשנת 2002. בעונה 2002/2003 שיחקה קבוצת הכדורגל בליגה השנייה של גאורגיה. בעונה 2003/2004 סיימה במקום 12 מתוך 16 קבוצות ועמדה לרדת ליגה, אבל הצליחה להישאר לאחר ששתי קבוצות אחרות ירדו ליגה. בעונה 2004/2005 סיימה בראשות הליגה השנייה, ועלו ליגה לאומגלסי ליגה. בעונה 2005/2006 סיימה במקום השביעי, אבל ניצחו גביע גאורגיה. זכייה זו הביאה אותם להשתתפות בגביע אופ"א 2006/2007. גם בעונת 2007 הם זכו בגביע המדינה.

בשנת 2009 הקבוצה פורקה.

## תארים
* הגביע הגאורגי: 2006, 2007

## קישורים חיצוניים
* 

קטגוריה:קבוצות כדורגל גאורגיות
קטגוריה:טביליסי: מועדוני כדורגל
קטגוריה:קבוצות כדורגל שהוקמו ב-2002
קטגוריה:קבוצות כדורגל שהתפרקו
צורי מימון

**צורי מימון** (נולד ב-1 בנובמבר 1966) הוא במאי קולנוע, מפיק ותסריטאי ישראלי.
## קריירה
סרטו הראשון משנת 1992 היה "נערי החוף", אותו הפיק, ביים וכתב. נערי החוף מספר על קבוצת נערים שמבלים על חוף הים והציג במשך שבועיים בלבד עקב כישלון קופתי. היה זה הסרט הראשון בישראל שנעשה במצלמת וידאו, אותו הוא פיתח במעבדות בחו"ל (בטכניקה השתמשו בודדים אחריו כמו אורי ברבש בללקק ת'תות). מימון הפיק את הסרט כמעט ללא עזרה מן הקרן לעידוד סרטי איכות. בסרט שיחק ושר אביב גפן בתפקידו השני בכלל והראשון כבוגר, ואקי אבני בתפקידו הראשון בקולנוע.

מיד לאחר מכן היגר מימון לארצות הברית, שם הפיק, ביים וכתב ב-1993 את סרט המתח "מאדאם", המספר על דניאל שמפוטרת מעבודתה ככתבת סקופים טלוויזיונית ומתחילה לעבוד כפרילאנסרית בזהות בדויה, בנסותה לעשות סדרת תחקירים על תעשיית שומרי הראש, תפקיד שמסכן את חייה.

ב-1995 הפיק את הסרט "Hard Justice" שבו סוכן האף. די. איי ניק אדמס (אותו משחק דייוויד בראדלי) נכנס בזהות בדויה לבית סוהר על מנת לחשוף מוות מסתורי של עמיתו לסוכנות שהתרחש שם. חברו הוא וורדן פייק (בכיכובו של צ'ארלס נאפייר) שמעורב בפשע ובשחיתות כמו הברחת נשק וסמים.

בשנת 1998 הפיק וביים את הסרט "Revenge Games".

כיום לצורי מימון יש סוכנות טאלנטים בשם "תגלית".

## קישורים חיצוניים

## הערות שוליים

קטגוריה:במאי קולנוע ישראלים
קטגוריה:תסריטאי קולנוע ישראלים
קטגוריה:מפיקי קולנוע ישראלים
קטגוריה:מהגרים מישראל לארצות הברית
קטגוריה:ישראלים שנולדו ב-1966
ראובן בר יותם

**ראובן בר-יותם** (**בריותי**; 25 בדצמבר 1935 – 8 בפברואר 2021) היה שחקן קולנוע ותסריטאי ישראלי, בעל קריירה בין-לאומית.

## ביוגרפיה
בן לאב יוצא יוון ואם יוצאת טורקיה, גדל בחיפה. החל את הקריירה שלו בגיל 13 בתיאטרון הילדים של אליעזר אנסקי "במתנו", ולאחר מכן שיחק בתיאטרונים הרפרטוארים אהל ותיאטרון חיפה שהוא היה מראשוניו. הגיח ללונדון ולרומא, שם שיחק בתפקיד קטן בסרט "שני אויבים" בו כיכבו דייוויד ניבן ואלברטו סורדי.

בר-יותם החל את דרכו בקולנוע הישראלי בסרטים "המטרה טיראן" ו"הוא הלך בשדות". בהמשך, הופיע בשמונה סרטים ישראלים, ביניהם "תעלת בלאומילך" מ-1969 ו"בלומפילד" מ-1971. השתתף בסרטים "סלומוניקו" ובסרט ההמשך, "יהיה טוב סלומוניקו", בתפקיד הראשי, כשאת ההשראה לדמות קיבל מהתבוננות באביו ומשפחתו יוצאי סלוניקי וחבלי קליטתם במדינת ישראל תוך הדגשת המתח בין האשכנזים למזרחים ופערים בין הורים לילדים. בר יותם הופיע ב"המשכנע בע"מ" משנת 1973, ב"בוא נפוצץ מיליון", וב"מבצע יונתן" משנת 1977.

ב-1980 היגר לארצות הברית והותיר בארץ אישה, שתי בנות ובן. הוא ניסה את מזלו בהוליווד, שם שיחק בתפקידים קטנים רבים בסרטים או במיני-סדרות, ביניהן "מצדה" מ-1981, כעורך "אל גומהוריה" ב"סאדאת" מ-1983, ועל פי רוב בתפקידי אורח בסדרות "פרקליטי אל איי", "ניקיטה", "בלוז לכחולי המדים", "פלקון קרסט", "מקגייוור", "רצח במשיכת קולמוס", "סיינפלד" וכן בסרט "אל תתעסקו עם הזוהן".

בר-יותם היה אב לשלושה מאשתו, בן ושתי בנות (אחת מהן הלכה לעולמה ממחלת הסרטן בשנת 2014).

בשנת 2016 יצא הסרט התיעודי "בריותי הקטנה" בבימוי שני ראסד. הסרט עוקב אחר מסע חיפוש אביה הבילוגי של הילה בר יותם, הטוענת שאביה הוא ראובן בר יותם, שהיה בקשר ארוך עם אימה, טרם עזיבתו את הארץ.
בסרט נפגשת הילה עם מכריו של בר יותם, ועוקבת אחר מהלכי הקריירה שלו, ואף זוכרת שהיה מגיע לבקר אותה כשהגיע לישראל, אך עם זאת ראובן בר יותם הכחיש את היותו אביה הביולוגי של הילה.

בר-יותם נפטר בלוס אנג'לס ב-8 בפברואר 2021, בגיל 85.

## פילמוגרפיה
* שני אויבים (1962)
* הוא הלך בשדות (1967) בביומו של יוסף מילוא
* טוביה ושבע בנותיו (1968) בביומו של מנחם גולן
* המטרה טיראן (1968)
* תעלת בלאומילך (1969) בבימויו של אפרים קישון
* בלומפילד (1971)
* סלומוניקו (1972) בבימויו של אלפרד שטיינהרדט
* המשכנע בע"מ (1973)
* יהיה טוב סלומוניקו (1975)
* בוא נפוצץ מיליון (1977)
* מבצע יונתן (1977) בבימויו של מנחם גולן
* מצדה (1981)
* סאדאת (1983)
* מחץ הדלתא (1986)
* ירח מעל פראדור (1988)
* לגנוב את השמיים (1988)
* הפייבוריט (1989)
* ברכה בתחפושת (1995)
* אל תתעסקו עם הזוהן (2008)

## קישורים חיצוניים

* 
* 
* 
** 
* 

## הערות שוליים

קטגוריה:שחקני תיאטרון ישראלים
קטגוריה:שחקני קולנוע וטלוויזיה ישראלים
קטגוריה:מהגרים מישראל לארצות הברית
קטגוריה:ישראלים שנולדו ב-1935
קטגוריה:ישראלים שנפטרו ב-2021
ג'יימס וורת'י

**ג'יימס אייגר וורת'י** (באנגלית: **James Ager Worthy**; נולד ב-27 בפברואר 1961) הוא כדורסלן עבר אמריקאי ששיחק 13 עונות בליגת ה-NBA. גובהו של וורת'י 2.06 מטרים, והוא שיחק בעמדת הסמול פורוורד.

וורת'י כונה "Big game" משום שנטה להתעלות במשחקים גדולים.

## ביוגרפיה
קריירת הקולג'ים של וורת'י הייתה מוצלחת. הוא שיחק באוניברסיטת קרוליינה הצפונית בצ'אפל היל לצדו של מייקל ג'ורדן, וזכה עמה באליפות ב-1982. מיד לאחר מכן נבחר במקום הראשון בדראפט ה-NBA על ידי המועדון לוס אנג'לס לייקרס, ושיחק בשורותיו לאורך כל הקריירה המקצוענית שלו.

וורת'י היווה את הצלע השלישית לצד מג'יק ג'ונסון וכרים עבדול-ג'באר, וזכה עם הלייקרס בשלוש אליפויות (1985, 1987, 1988). את החמישייה הקלאסית של הלייקרס באותה תקופה השלימו ביירון סקוט ואיי סי גרין.

וורת'י הצטיין בזריזות ומהירות, והיה ממסיימי ההתקפות המתפרצות הטוב בליגה. לצד זאת, הוא לא הצטיין בריבאונד או בקליעה מבחוץ. הוא נחשב לאחד השחקנים המרכזיים בשושלת שהקימה הלייקרס בשנות ה-80.

שיא הקריירה המקצוענית של וורת'י הגיע ב-1988, כאשר זכה בתואר ה-MVP של סדרת הגמר ב-NBA מול דטרויט פיסטונס. את המשחק השביעי של האליפות סיים עם מספרים מדהימים: 36 נקודות, 16 ריבאונדים ו-10 אסיסטים.

וורת'י נבחר שבע פעמים ברציפות לאולסטאר (1992–1986).

וורת'י פרש מכדורסל לאחר עונת , בעקבות פציעה בברכו.

ב-1996, לרגל ציון 50 שנים להקמתה של הליגה, נבחר לאחד מ-50 השחקנים הגדולים בתולדות ה-NBA וב-2003 להיכל התהילה של הכדורסל.

שימש כפרשן כדורסל בערוץ הכבלים המקומי של טיים וורנר ובערוץ KCBS-TV בלוס אנג'לס. שיחק במשחק תוכניות טלוויזיה. שיחק קלינגון ב"מסע בין כוכבים: הדור הבא" בפרק "גמביט, חלק ב'". כמו כן שיחק את עצמו בפרק של "כולם אוהבים את ריימונד". כמו כן, בתחילת הקריירה המקצוענית שלו, בשנות השמונים, שיחק את עצמו בפרק של "ובסטר".

ב-28 בספטמבר 2015 נשכר כדי להיות עוזר מאמן הלייקרס במחלקה לפיתוח שחקנים.

## חיים אישיים
היה נשוי לאנג'לה וילדר בשנים 1984–1996, ונולדו להם שתי בנות.

ב-1990, כאשר שהה בבית מלון עם קבוצתו לקראת משחק נגד יוסטון רוקטס ביוסטון, נעצר וורת'י באשמת שידול לזנות, לאחר שצלצל למכון ליווי מקומי וביקש לשלוח אליו שתי נערות ליווי (המשטרה שלחה במקום זאת שתי שוטרות סמויות). הוא נשפט לתקופת מבחן של שנה, קנס של אלף דולר, ו-40 שעות עבודות שירות.

וורת'י ייסד קרן פילנתרופית על שמו, והוא מקדיש משאבים לתמיכה בארגוני נוער בסיכון וארגונים קהילתיים שונים בארצות הברית.

## סטטיסטיקות הקריירה

### בעונה הסדירה של ה-NBA

### בפלייאוף ה-NBA

## קישורים חיצוניים

* 

* האתר הרשמי של וורת'י
* ג'יימס וורת'י, באתר NBA
* ג'יימס וורת'י, באתר היכל התהילה של הכדורסל

## הערות שוליים

קטגוריה:אמריקאים ילידי קרוליינה הצפונית
קטגוריה:פרשני כדורסל אמריקאים
קטגוריה:כדורסלני אוניברסיטת קרוליינה הצפונית בצ'אפל היל
קטגוריה:כדורסלני לוס אנג'לס לייקרס
קטגוריה:היכל התהילה של הכדורסל: כדורסלנים
קטגוריה:זוכי פרס ה-MVP של סדרת הגמר ב-NBA
קטגוריה:משתתפי משחק האולסטאר של ה-NBA
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלנים ב-NBA שגופייתם הופרשה
קטגוריה:חברי היכל התהילה של כדורסל המכללות
קטגוריה:בחירות דראפט של לוס אנג'לס לייקרס
קטגוריה:קרוליינה הצפונית: כדורסלנים
קטגוריה:אמריקאים שנולדו ב-1961
ממוצע משוקלל

**ממוצע משוקלל** הוא ממוצע חשבוני שבו לערכים שונים ניתנת חשיבות ("משקל") שונה. ערכו של הממוצע המשוקלל הוא סכום המכפלות של כל ערך במשקל שלו, מחולק בסכום המשקלים. הממוצע החשבוני הפשוט הוא מקרה פרטי של הממוצע המשוקלל כאשר כל המשקלים שווים זה לזה.

דוגמה ידועה לשימוש בממוצע משוקלל היא חוק המנוף של ארכימדס, שמצא שהמומנט שמפעיל מנוף שווה למשקל שעליו כפול המרחק מציר הסיבוב. כהרחבה לחוק זה ניתן למצוא את מרכז הכובד של מערכת גופים: מרכז הכובד היא הנקודה שבה סכום המכפלות של משקל כל גוף במרחקו (וקטור המרחק) מהנקודה, כלומר הממוצע המשוקלל של המרחק, הוא אפס. דוגמה נוספת היא מושג התוחלת בהסתברות שהוא הממוצע המשוקלל של הערכים השונים של משתנה מקרי כשהמשקלים הם ההסתברות של כל אחד מהם.

## הגדרה
בהינתן סדרה של ערכים \ x_1,\dots,x_n ומשקלים \ w_1,\dots,w_n הממוצע המשוקלל הוא
\ \bar{x}=\frac{\sum_{i=1}^n w_i\cdot x_i}{\sum_{i=1}^n w_i}

## דוגמה
כדוגמה יומיומית, נחשב צריכת חשמל ממוצעת של מכונות כביסה בישראל.

נשקלל את כל הדגמים על פי שכיחותם בישראל. נשתמש בטבלה הבאה, בה המשקל הוא מספר המכונות בישראל, והערך למיצוע הוא צריכת החשמל להפעלה אחת של מכונה.

**הממוצע המשוקלל הוא**: \ \frac{2\times9000+3.5\times5000+2.5\times6000}{9000+5000+6000}=\frac{50,500}{20,000}=2.525 קוט"ש.

## ראו גם
*ממוצע חשבוני
*חוק המנוף

## קישורים חיצוניים

* 
* 

קטגוריה:ערכים שבהם תבנית בריטניקה אינה מתאימה
קטגוריה:ממוצעים
קשת מונגולית

250px|ממוזער|ציור של לוחם אוחז בקשת מונגולית
**קשת מונגולית** היא קשת מורכבת מכופפת לאחור (Recurved composite bow ), שהייתה בשימוש העמים המונגוליים של הערבה האסייתית. אחת הדוגמאות הבולטות לקשת מונגולית היא הקשת "מנצ'ו" ששימשה את המונגולים בקרבות נגד שושלת צ'ינג.

## היסטוריה

בעקבות תהליך המודרניזציה שחל באסיה בין המאה ה-17 למאה ה-20, השימוש בקשתות רכובות פחת. אף על פי שהשימוש בקשתות פחת ברחבי אסיה, המונגולים עדיין השתמשו בקשתות למחצה. מספר קיסרים מונגולים וסינים ניהלו קבוצות של שומרי ראש המתמחים ביריית חץ וקשת בקשת מונגולית. בד בבד, תהליך בניית הקשתות המונגוליות ברחבי מונגוליה, סין וטיבט, הפך לתהליך מודרני ועכשווי, שבסופו הוכנו מספר רב של סוגים שונים של קשתות חדשניות. העיצוב של הקשתות שמשמשות לצורכי בידור בחג נאדאם, נגזרו מהקשת המונגולית מנצ'ו.

## בנייה ועיצוב
הקשתות המונגוליות היו חלק עיקרי מהמסורת של הקשת המורכבת באסיה. הקשת עשויה מבמבוק עם שתי קרנות מכל צד המכופפות הפוך ומחוברות בעזרת דבק שהוכן מגופות של בעלי חיים. הקשת מאוכסנת בתיק עור מיוחד ששומר עליה מפני פגיעות ושריטות.

אורכו של החץ נע בין 80 ל-100 סנטימטרים וקוטרו מקורב לסנטימטר אחד. בשל המחיר הגבוה של הנוצות, נוצות הקשת נלקחו מגוויות של ציפורים.

## ראו גם
* קשת מורכבת
* קשת הונית

## הערות שוליים

קטגוריה:קשתות
Magic and Loss

**Magic and Loss** (בעברית: "קסם ואובדן") הוא אלבום קונספט של לו ריד מ-1992, שנושאו דרך ההתמודדות עם מוות של חבר קרוב. את נושא האלבום תיאר ריד עצמו כ"קבלת החיים בחיוב, ולא התייפחות שלילית בנושא המוות" (בהערות לאלבום האוסף "NYC Man" מ-2003). 
## הפקה
"קסם ואובדן" עוסק בהתאבלותו של ריד על מותם של חבריו דוק פומוס, זמר יוצר בתחום הג'אז שכתב להיטי רוקנרול רבים, ו"ריטה הרקובה" (רוטן ריטה), דמות מן הקליקה של אנדי וורהול, שמתו שניהם ממחלת הסרטן בפרק זמן של פחות משנה. האלבום נפתח במילים "החיים הם כמו גזוז בטעם מיונז, כמו חלל בלי חדר, כמו בייקון עם גלידה, כאלה הם החיים בלעדיך" ("What's Good"), ועל עטיפתו נכתב "בין שני אפרילים איבדתי שני חברים, בין שני אפרילים קסם ואובדן..."

האווירה באלבום איננה מורבידית כפי שהיה מצופה: השירים עוסקים ברגשות מבלבלים של פחד וחוסר אונים המתעוררים מהתמודדות עם מחלה קשה ועם גורל מר, וריד משתדל לטפל בנושאים אלה בהומור, באומץ ומתוך הבנה שהמוות הוא חלק בלתי נמנע מן החיים וש"יש מעט קסם בכל דבר ואז מעט אובדן על מנת ליצור איזון" (מילות הסיום של האלבום). חלק מן המבקרים טענו כי השירים חוזרים על עצמם ומתנהלים באווירה רגועה מדי שאינה הולמת את ריד, ושהשירים הבולטים הם דווקא הקצביים יותר כמו הסינגל "What's Good", אך האלבום מתואר בדרך כלל כאחת מהדוגמאות הבולטות ליצירות גדולות בנות ימינו של כוכבי רוק משנות השישים (ביחד עם "Time Out of Mind" של בוב דילן מ-1997).

ב-2007 כלל נעם רותם גרסת כיסוי מתורגמת ל"Sword of Damocles" בשם "חרב דמוקלס" באלבום עזרה בדרך. אסף אמדורסקי הקליט גרסה משלו לשיר זה בשם "מלאך שחור", אשר הופיעה במהדורה מיוחדת של אלבומו צד א' משנת 2011.

## רשימת השירים
:כל השירים מאת ריד אלא אם כן מצוין אחרת.
# **Dorita** *The Spirit* – 1:07
# **What's Good** *The Thesis* – 3:22
# **Power and Glory** *The Situation* – 4:23 (ריד, ראת'קי)
# **Magician** *Internally* – 6:23
# **Sword of Damocles** *Externally* – 3:42
# **Goodby Mass** *In a Chapel Bodily Termination* – 4:25
# **Cremation** *Ashes to Ashes* – 2:54
# **Dreamin** *Escape* – 5:07 (ריד, ראת'קי)
# **No Chance** *Regret* – 3:15
# **Warrior King** *Revenge* – 4:27
# **Harry's Circumcision** *Reverie Gone Astray* – 5:28
# **Gassed and Stoked** *Loss* – 4:18 (ריד, ראת'קי)
# **Power and Glory, Part II** *Magic - Transformation* – 2:57 (ריד, ראת'קי)
# **Magic and Loss** *The Summation* – 6:39 (ריד, ראת'קי)

## משתתפים
* לו ריד: שירה וגיטרות
* מייק ראת'קה: גיטרות
* רוב וסרמן: קונטרבס חשמלי
* מייקל בלייר: תופים, כלי הקשה וקולות
* ג'ימי סקוט: קולות

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:אלבומי לו ריד
קטגוריה:אלבומים באנגלית
קטגוריה:אלבומי קונספט
קטגוריה:אלבומי חברת סייר רקורדס
יעקב בן ראובן

**יעקב בן ראובן** היה חכם ופרשן מקרא קראי שחי בסביבות המאות ה-11 וה-12, ככל הנראה בקונסטנטינופול, בירת האימפריה הביזנטית (כיום איסטנבול).

במהלך חייו נסע אל ארצות שונות במטרה להפיץ את היהדות הקראית ברחבי העולם ולאסוף כתבי יד שיש בהם פרשנות של קראים למקרא. בפירושים אלה השתמש בחיבורו שלו, "ספר העושר".

## ספר העושר
חיבורו החשוב ביותר של יעקב בן ראובן נקרא על ידו "ספר העֹשר", משום שלפי דבריו בהקדמה לספר, הקורא ימצא בפנים מספיק מידע ולא יאלץ לעיין בפרשנויות ארוכות ובעלות מספר רב של כרכים שהוא כבר קרא בעצמו. ואכן ספר זה מכיל פירושים מקוצרים בעברית לכל עשרים וארבעת ספרי המקרא. הוא מבוסס על דברי פרשנות של חכמים קראים שקדמו לחכם יעקב בן ראובן, שהיו כתובים בעברית או מתורגמים לעברית מהשפה הערבית, שבה נכתבה רוב היצירה הקראית בתור הזהב של היהדות הקראית בארץ ישראל. יעקב בן ראובן התבסס בחיבורו בעיקר על דברי החכם יפת בן עלי ועל דברי החכם ישועה בן יהודה.

הפירוש שלו מכיל הרבה מונחים ביוונית-קראית וביוונית, שהייתה שפת האימפריה הביזנטית. מכך ניתן ללמוד שיעקב בן ראובן היה כנראה יליד קונסטנטינופול שיוונית הייתה שפתה. ממילים אלה אפשר ללמוד על מטבעות הלשון שהיו מקובלים בקרב הקראים באימפריה הביזנטית.

ההסבר של המחבר לכל קטע נתון לרוב נפתח בקיצור "מע'" או "יע'" (שמשמעותם בערבית היא "מַעְנָהֻּ" או "יעני" = כלומר), ולאחריהם מופיע הפירוש. כאשר קיימים הסברים אחרים של פרשנים נוספים, מופיע בדרך כלל בין פירוש לפירוש הקיצור "ד"א" שמשמעותו "דבר אחר" או "דברי אחרים".

עותקי כתב יד של "ספר העֹשר" נמצאים בסנקט פטרבורג, בפריז ובליידן שבדרום הולנד.

שמחה פינסקר הדפיס קטעים מתוך הפירוש לתורה בספרו "ליקוטי קדמוניות", ודוקס הדפיס קטעים מתוך הפירוש לתהלים.

קטע אחר מ"ספר העֹשר", מירמיהו ועד דברי הימים (מלבד תהילים) הודפס תחת הכותרת הכללית "מבחר ישרים", יחד עם פירוש "המבחר" של החכם אהרון בן יוסף הרופא לנביאים ראשונים ולישעיהו, על ידי החכם אברהם פירקוביץ', ביבפטוריה ה'תקצ"ד (גוזלווא, 1835).

יש לשים לב שיש ספר אחר שגם נקרא "ספר העֹשר", ואף הוא נכתב בידי איש בשם יעקב בן ראובן. אך, זה ספר אחר: תרגום של ספר מאת הבישוף האנגלי מרבוד, והתרגום נעשה על ידי יהודי רבני.

## קישורים חיצוניים
* 
* 
* 

קטגוריה:חכמים קראים
קטגוריה:קראים במאה ה-11
קדש נפתלי

שמאל|ממוזער|250px|ח'רבת אל-קדיש המזוהה עם קֶדֶשׁ נַפְתָּלִי
שמאל|ממוזער|250px
**קֶדֶשׁ נַפְתָּלִי** היא עירו של ברק בן אבינעם, כמסופר ב. מכאן יצא עם עשרת אלפים איש למלחמה ביבין מלך חצור.

קדש זו מזוהה עם ח'רבת קדיש שלמרגלות רכס פוריה, במדרון הפונה מזרחה, בדרום מזרח נחלת שבט נפתלי, במזרח בקעת יבנאל. התוספת "נפתלי" נועדה, ככל הנראה, להבדיל בינה לבין העיר קדש שבנחלת שבט יששכר, שעליה מסופר ב. קדש זו מזוהה עם תל אבו קודיס, כשלושה ק"מ מדרום-מזרח לצומת מגידו.

אין קשר בין קדש נפתלי שבבקעת יבנאל לבין קדש שבגליל העליון, המכונה "קדש בגליל בהר נפתלי" (), קדש זו מזוהה בגן הלאומי "תל קדש", כשני ק"מ ממערב לצומת ישע.

על פי ספר הישר, בקדש נפתלי קבורים נפתלי ואשר, בני יעקב.

על פי מסורת מאוחרת, בקדש נפתלי קבורה דבורה הנביאה.

המחקר מצא עדות לשם קדש גם בתעודות מצריות עתיקות. היא נכבשה על ידי תחותמס השלישי ורעמסס השני, שניצחונם על החתים בקרב קדש מתועד הן בפפירוסים והן בציורים וכתבים על קירות מקדשים.

## קישורים חיצוניים

* מאגר מקומות קדושים של הרשות הארצית לשרותי דת. מקום קדוש מס' 133
* 
*  אבשלום קור, באופן מילולי במלחמה: קיבוץ מלכיה בקו האש, גלי צה"ל, 16 בינואר 2025

## הערות שוליים

קטגוריה:ישראל: גאוגרפיה
קטגוריה:אתרי המקרא
קטגוריה:נחלת שבט נפתלי
קטגוריה:קהילות ויישובים יהודיים בארץ ישראל בתקופה העות'מאנית
טומי עמנואל

שמאל|ממוזער|250px|תצלומו של עמנואל בעת נגינה
**טומי עמנואל** (באנגלית **Tommy Emmanuel** ; נולד ב-31 במאי 1955) הוא אמן וגיטריסט אוסטרלי המנגן על גיטרה אקוסטית. עמנואל ידוע בשימושו הווירטואוזי בטכניקת הפריטה "פינגר סטייל" וכן ביכולתיו להשתמש בגיטרה ככלי הקשה בנוסף לנגינה הרמונית. הוא בעל התואר *Certified Guitar Player*, תואר שניתן לו על ידי צ'ט אטקינס בנוסף לשלושה נגנים נוספים, ג'רי ריד, סטיב וורנר וג'ון נוולס. במהלך הקריירה המוזיקלית שלו ניגן עם מספר אמנים רבים, ביניהם אטקינס עצמו, אריק קלפטון, סר ג'ורג' מרטין וג'ון דנוור.

## חייו
עמנואל נולד במדינת ניו סאות' ויילס באוסטרליה למשפחה מוזיקלית אשר היוותה גם להקה נודדת. הוא החל לנגן בגיטרה בגיל 4 ולמרות היותו חסר השכלה מוזיקלית רשמית, שנים רבות מילדותו עברו בסבבי הופעות באוסטרליה כחלק מהלהקה המשפחתית בהם פיתח את סגנונו הייחודי. ב-1966, עם פטירתו של אביו, התפרקה הלהקה ועמנואל החל ללמד נגינה בגיטרה.

פריצתו לתודעה הציבורית הייתה בזכות זכייתו במספר רב של תחרויות כישרונות צעירים. עד מהרה חזר להופיע, הפעם עם אחיו פיל בלהקה "גולדראש". במהלך שנות השבעים והשמונים המשיך להופיע כחלק מהרכבים או כנגן עבור אמני סולו ולאחר מכן הכריז על קריירת סולו.

במסגרת הקריירה המוזיקלית שלו, הוציא עמנואל 18 אלבומים. הישגיו המוזיקליים זיכו אותו בהכרה רבה בקרב קהל הנגנים וקהל חובבי המוזיקה כאחד. הופעותיו מתאפיינות בחופשיות והנאה גלויה של טומי עצמו מהנגינה שלו. רוב הקטעים שהוא מנגן אינם קטעי מקור אלא עיבודים ייחודיים לקטעים מוכרים מתחום הפופ או הבלוז והקאנטרי, אשר מדגישים את טכניקת הנגינה הווירטואוזית של עמנואל.

## פרסים ומועמדויות

## אלבומיו

* 2015 It's Never Too Late
* 2013 Live And Solo in Pensacola, Florida
* 2013 The Colonel and The Governor (with Martin Taylor)
* 2011 *All I Want For Christmas (Holy day Album)*
* 2010 *Tommy Emmanuel Essential 3.0*
* 2010 *Little by Little*
* 2009 *Just Between Frets* (with Frank Vignola)
* 2008 *Center Stage*
* 2006 *The Mystery*
* 2006 *Happy Hour* (with Jim Nichols)
* 2005 *Live One*
* 2004 *Endless Road*
* 2001 *Greatest Hits*
* 2000 *Only*
* 1998 *Collaboration*
* 1997 *The Day Finger Pickers Took Over The World* (*With [[Chet Atkins]]*)
* 1997 *Midnight Drive*
* 1996 *Can't Get Enough*
* 1995 *Classical Gas*
* 1995 *Initiation*
* 1994 *Back On Terra Firma*
* 1993 *The Journey Continues*
* 1993 *The Journey*
* 1992 *Determination*
* 1990 *Dare To Be Different*
* 1987 *Up From Down Under*
* 1979 *From Out Of Nowhere*


## קישורים חיצוניים

* 

* ראיון עם עמנואל באתר musicfrisk.com

## הערות שוליים

קטגוריה:גיטריסטים אוסטרלים
קטגוריה:מסדר אוסטרליה: חברים
קטגוריה:זוכי פרס גראמי
קטגוריה:אוסטרלים שנולדו ב-1955
גלריית דגלי אפריקה

רשימה זו כוללת את הדגלים שבהם נעשה שימוש באפריקה לפי קטגוריות ולפי סדר הא'-ב':

## דגלים בינלאומיים

### דגלי לאומים וקבוצות אתניות

## דגלי מדינות עצמאיות

### דגלי טריטוריות

### דגלי מדינות מוכרות חלקית או שאינן מוכרות

## ראו גם
* הצבעים הכלל-אפריקאיים

## קישורים חיצוניים

* אפריקה
קטגוריה:אפריקה
דגל האיחוד האפריקאי

**דגל האיחוד האפריקאי** הוא הדגל המייצג את ארגון האיחוד האפריקאי. הדגל ירוק, במרכזו מפת אפריקה בירוק על רקע שמש לבנה, וסביבה 53 כוכבים המייצגים את המדינות החברות באיחוד. הדגל החליף את זה הקודם ב-31 בינואר 2010.

## היסטוריה

הדגל הקודם היה מורכב מפס ירוק אופקי בראש הסמל, לאחריו פס צר בצבע זהב, מתחתיו, במרכז הסמל, פס אופקי רחב בצבע לבן שעליו סמל האיחוד האפריקאי, ומתחתיו פס נוסף צר בצבע זהב, ובתחתית הדגל פס רחב בצבע ירוק.

### משמעות הצבעים

הצבע הירוק מסמל את התקווה לאחדות של מדינות אפריקה. הצבע המוזהב מסמל את העושר של מדינות אפריקה, ואת התקווה לעתיד טוב יותר. הצבע הלבן מסמל טוהר, והרצון לאחווה בין מדינות אפריקה ליתר מדינות העולם. הצבע האדום שמופיע על הסמל במרכז הדגל מסמל את האחווה האפריקאית, ואת הדם שנשפך במלחמות לשחרור מדינות אפריקה מעול הקולוניאליזם.

## ראו גם
*הצבעים הכלל-אפריקאיים

## קישורים חיצוניים

* 
*אתר רשמי (מציג את הדגל הישן) 

קטגוריה:האיחוד האפריקאי
האיחוד האפריקאי
האיחוד האפריקא
האיחוד האפריקאי
האיחוד האפריקאי
ג'יין מארפל

**ג'יין מארפל** (באנגלית: **Jane Marple**), המוכרת גם בשם "גברת מארפל", היא בלשית, דמות ספרותית באחדים מספריה של אגתה כריסטי. גברת מארפל מופיעה במותחנים רבים, שהראשון שבהם היה "רצח בבית הכומר" והאחרון "רצח באישון הלילה".

ג'יין מארפל היא קשישה בריטית, רווקה זקנה, שהופעתה החיצונית מטעה, משום שאיננה נראית שונה מכל קשישה כפרית מצויה, אך שכלה חריף ושנון. היא פותרת תעלומות בשקט וביעילות, בדומה לדמות ספרותית אחרת פרי עטה של אגתה כריסטי הבלש הבלגי הרקול פוארו.

גברת מארפל מתגוררת בכפר קטן ושקט, שמעשי פשע ופרשיות אפלות מתרחשים בו, למרבה ההפתעה, ומגיעים לידיעתה. גם היא, כפוארו, מסייעת בידי המשטרה לפתור את התעלומות. ייחודם של פוארו ושל הגברת מארפל הוא באמונתם העמוקה, שבכוח הניתוח ההגיוני, המסודר והקפדני ובעזרת הכרת הטבע האנושי ניתן לפתור כל "חידה" בלשית ואין צורך לבלש להתרוצץ ככלב ציד בעקבות טרפו.

בניגוד לטיפולה בהרקול פוארו, לא ראתה אגתה כריסטי לנכון לסיים את חייה של גברת מארפל (הקריירה של פוארו, יחד עם חייו, באו אל קצם בספר "מסך המוות"), אך הספר האחרון שעסק בבלשית הקשישה (רצח באישון הלילה) היה המפתיע ביותר. הוא נכתב כשלושים שנה לפני מותה של אגתה כריסטי, אך זו גנזה את הספר בכספת, כשם שעשתה עם ספרה על הרקול פוארו "מסך המוות", בגלל רצונה שספרים אלו יהיו החותמים את קריירת גיבורם.

שחקניות שגילמו את דמותה של מיס מארפל היו מרגרט רתרפורד בסדרת סרטים (הכוללים 5 סרטים; בשנים 1961–1965), אנג'לה לאנסברי בסרט "מראה סדוקה" (משנת 1980), הלן הייז, ג'ואן היקסון בסדרת טלוויזיה בשנים 1984 עד 1992, ג'רלדין מקיואן וג'וליה מקנזי בסדרה "מארפל" בשנים (6 עונות; בשנים 2004–2013).

## ספרים של אגתה כריסטי בהם מופיעה גברת מארפל
*תעלומת 13 המדרגות
*רצח הקולונל
*הרצח באיים הקריביים
*רצח באישון הלילה
*הרצח מאחורי הקלעים
*מודעת רצח
*הגופה בחדר הספריה
*גברת מארפל
*רצח החדרנית
*גברת מארפל נוקמת
*מלכודת העכברים (בחלק מהסיפורים)
*גברת מארפל בתעלומת הרצח המשולש

## קישורים חיצוניים

* 
* 

## הערות שוליים

קטגוריה:חוקרים פרטיים בדיוניים
קטגוריה:אגתה כריסטי
קטגוריה:ספרים שעובדו לבמה
סמל האיחוד האפריקאי

שמאל|200px|סמל האיחוד האפריקאי
**[[סמל]] [[האיחוד האפריקאי]]** הוא סמל עגול, בהיקפו מצויים ענפי עץ דקל (כפות תמרים), המסמלים שלום. במרכז, בצבע זהב מצויה מפת אפריקה. צבע הזהב מסמל את עושרה של אפריקה ואת עתידה, והצבע הירוק של כפות התמרים מסמל את התקווה של אפריקה לעתיד טוב יותר.

המפה אינה מציגה את גבולות המדינות, וזאת על מנת לסמל את השאיפה לאחדות. הטבעות האדומות בבסיס הסמל משולבות זו בזו. הצבע האדום מסמל את הדם שנשפך במאבק לחירות של מדינות אפריקה מעול הקולוניאליזם ושילוב הטבעות מסמל הסולידריות של המדינות האפריקאיות.

## ראו גם
* דגל האיחוד האפריקאי
## קישורים חיצוניים
* הסבר על הסמל באתר הרשמי של האיחוד האפריקאי

*
קטגוריה:האיחוד האפריקאי
הילדרלדו בליני

**הילדרלדו לואיס בליני** (בפורטוגזית: **Hilderaldo Luís Bellini**; 7 ביוני 1930, איטפירה שבסאו פאולו – 20 במרץ 2014) היה כדורגלן ברזילאי.

בליני החל את הקריירה שלו בואסקו דה גאמה ומשם עבר לסאו פאולו וסיים את הקריירה בקבוצת אתלטיקו פרנאאנסה. בליני זכה עם נבחרת ברזיל במונדיאל 1958 ובמונדיאל 1962 והשתתף במונדיאל 1966. פסל בדמותו מניף את גביע ז'יל רימה הוצב בכניסה לאצטדיון המרקנה.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בלמי כדורגל ברזילאים
קטגוריה:כדורגלנים ברזילאים
קטגוריה:כדורגלני ואסקו דה גאמה
קטגוריה:כדורגלני סאו פאולו
קטגוריה:כדורגלני אתלטיקו פרנאאנסה
קטגוריה:כדורגלני נבחרת ברזיל
קטגוריה:כדורגלני מונדיאל 1958
קטגוריה:כדורגלני מונדיאל 1962
קטגוריה:כדורגלני מונדיאל 1966
קטגוריה:ברזילאים שנולדו ב-1930
קטגוריה:נפטרים ב-2014
דלק מאובנים

**דלק מאובנים** או **דלק מאובן** (בלועזית **דלק פוסילי**, מלטינית: Fossilis, "נכרה מהאדמה") הוא דלק שנוצר מהתאבנות של אורגניזמים בסביבה מחוסרת חמצן (אנאוקסית). גילם של האורגניזמים ושל דלק המאובנים שנוצר מהם הוא בדרך-כלל מיליוני שנים, ולעיתים אף מעל 650 מיליון שנה. דלקי המאובנים שנוצרו הם פחם, נפט וגז טבעי – שמכילים כולם כמות גדולה של פחמן.

תהליך ההיווצרות כלל קבורה של החומר האורגני, שקיעה ודחיסה אל מתחת לפני האדמה ו"בישול" (בטמפרטורה ולחצים ספציפיים) לאורך זמן. תהליך זה יצר סוגים שונים של דלק מאובנים. תנאי הסביבה שפעלו על החומר הם שקבעו איזה סוג של דלק מאובנים נוצר: פחם, נפט או גז טבעי.

התאוריה המקובלת על מקורם הביולוגי (מאובניהם של צמחים ובעלי-חיים) של דלקי המאובנים, הוצעה לראשונה על ידי גאורגיוס אגריקולה ב-1556 ופותחה לאחר מכן על ידי מיכאיל לומונוסוב במאה ה-18.

סוגי הדלק המאובנים בעלי חשיבות רבה כיוון שלאחר שריפתם הם מתחמצנים לפחמן דו-חמצני ומים, ויכולים להפיק כמויות משמעותיות של אנרגיה ליחידת משקל. בעבר תתי-חומרים כאלה שימשו לצורכי חניטה ואיטום.

## השפעות על הסביבה

במהלך השריפה של הדלק המאובן נפלטים לאוויר אפר, פיח וגזי חממה. הפיח והאפר מתפזרים באוויר. גזי החממה עולים לאטמוספירה ותורמים לתהליך ההתחממות עולמית. תופעות אלה הובילו במאה ה-21 להחלטות לצמצום השימוש בדלק מאובנים.

## ראו גם
*אנרגיה מתחדשת

## קישורים חיצוניים

* 
*  
* 

*
מאובנים
קטגוריה:מחצבים
מטקות (משחק ילדים)

**מטקות** הוא משחק ילדים שהיה נפוץ בישראל של ראשית המאה העשרים.

עזרי המשחק הם מקל מחודד בשני קצותיו, שאורכו כ-15 ס"מ, ומקל ארוך יותר, המשמש כמחבט.

באמצעות הכאה על קצה המקל המחודד בעזרת מקל המחבט מרים השחקן את המקל מחודד הקצוות מן הקרקע. מטרת השחקן היא להחזיקו באוויר זמן ארוך ככל שאפשר.

לפי בלשנים מקור השם הוא במילה הערבית מדקה המשמשת בערבית גם כשמו של העלי (עלי ומכתש), וגם כשם הפעולה של נקישה קצובה.

## ראו גם
* דודס
* דוויל סטיק

## קישורים חיצוניים
* 

קטגוריה:משחקי ילדים
מציאות נפרדת

**מציאות נפרדת** הוא אלבום הבכורה של להקת הרוק הישראלית "היהודים". האלבום הוקלט באולפני די. בי. בדצמבר 1994 ויצא לאור ב-18 באוגוסט 1995. האלבום נמכר בלמעלה מ-120 אלף עותקים. עד שנת 2008 הגיע למעמד פלטינה משולשת ובשנת 2016 נמסר כי המכירות חצו את ה-120 אלף עותקים, מה שהופך אותו לאחד האלבומים הנמכרים ביותר והחשובים ביותר שיצאו בשנות ה-90 ברוק הישראלי. בשנת 2019 יצא האלבום על גבי תקליט ויניל.

## עיצוב
האלבום יוצא דופן בעיצובו, בהיותו היחיד בדיסקוגרפיה של הלהקה שעל עטיפתו מצולמים הסולנים תום פטרובר ואורית שחף, בשונה משאר האלבומים בהם לא מופיעים אף אחד מחברי הלהקה, וכן היחיד שבו נעדר הלוגו של הלהקה מהעטיפה. תמונת העטיפה צולמה בתוך מעלית ישנה בדרום תל אביב, כאשר המצלמה הוצמדה לתקרת המעלית. תום צילם את התמונה באמצעות לחצן שהחזיק בידו הימנית מתחת לשמיכה.

## על האלבום
מבחינת התוכן המוזיקלי והעיבודים, השיר "הימים שלנו" נקרא בגלגולו הראשוני "I Don't Believe in God, But I Do Believe in Flowers". אף על פי שמעט נותר מהגרסה המקורית בשיר הסופי, ידוע כי סולו הגיטרה של שמוליק בודגוב היה כבר בגרסה זו. השיר "ג'קי" מכיל מחווה לשיר "Stairway to Heaven" של להקת לד זפלין, כאשר בדקה 02:54 שרה שחף את ריף הגיטרה המפורסם, מחווה המורחבת בהופעות חיות של הלהקה, שבהן היא מבצעת את הבית האחרון כולו. 

הרצועה "מלחמה שקטה" מופיעה באלבום בגרסה מקוצרת של 02:39 דקות הכוללת רק את הבית הראשון והפזמון, לעומת ביצועים מלאים בהופעות. לאחר רצועה זו באלבום משתרר שקט של כארבע דקות, המוביל לרצועה הנסתרת "ג'קי טריפ", גרסת פסנתר רגועה ומסתורית לשיר "ג'קי". 

השיר "אלוהים" מבוצע כולו על ידי פטרובר, נפתח בדקלום "**למישהו יש סיגריה? תודה**", וממשיך בחזרה על המשפט "**אלוהים אני פוחד למות**" על רקע נגינת פסנתר מתגברת. 

בחוברת המילים של האלבום קיימות מספר השמטות: מילות השיר "אלה" מופיעות ללא המילה "אלה" על אף שהיא מושרת בפזמון. גם מילות השיר "כל הסיפור" לא מופיעות בחוברת, אלא הפזמון בלבד: "וזה היה כל הסיפור ומה שמעבר בכלל לא ברור".

## פרסום
החשיפה הטלוויזיונית הראשונה לשבעה משירי האלבום התרחשה ב-2 בדצמבר 1996, בסרטו הארוך של מיקי בהגן "צעירים לנצח" אשר שודר בערוץ 2. שנים רבות לאחר מכן, בדצמבר 2019, עשתה הלהקה שימוש הומוריסטי בלהיט "מחפש תשובה" כשהשתתפה בפרסומת לאפליקציית הקניות ברשת "Quik".  

## רשימת רצועות

## משתתפים באלבום
*אורית שחף - שירה
*תום פטרובר - שירה, מילים ולחנים, האמונד ב"הזמן שלך", פסנתר ב"סוף העולם", "אלוהים" ו-"ג'קי טריפ"
*שמוליק בודגוב - גיטרות
*ערן מיטלמן - פסנתר, קלידים, האמונד
*אבי יפרח - גיטרה בס
*אשר פדי - תופים
*רועי זו-ארץ - פסנתר ב"לא קל"
*צילום ועיצוב: ציפורה עוזיאל ורן ברלב
*טכנאי הקלטות ומיקסים: אוהד דקל, ("כל הסיפור") ראובן שפירא, ("קח אותי", "לא קל", "הימים שלנו", "הבלוז" ו-"סוף העולם") ארז עיני ("ג'קי טריפ")
*עוזר טכנאי: פיני כהן, ארז עיני
*עריכה דיגיטלית: לואי להב וטלי כץ - אולפני אס. די. אל

## קישורים חיצוניים

* 

## הערות שוליים

קטגוריה:אלבומי בכורה מ-1995
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי פלטינה כפולה ומעלה בישראל
קטגוריה:אלבומי היהודים